Previjalne mize so nadvse različne, zato lahko izberete tako, da bo prava za vaš dom in vaš način življenja. Obstajajo mize za previjanje v obliki komode. Njihova prednost je, da imajo spodaj predale, kamor pospravite otroške obleke. Previjalne mize so lahko fiksne ali pa na kolescih, slednje lahko premikate iz sobe v sobo.
Nekatere mize za previjanje imajo košarice, v katere ljubko pospravite pleničke, krpice, kreme in druge potrebščine. Za manjša stanovanja bo prav prišla previjalna miza, ki se montira na steno, postavi na posteljico ali kopalno kad. Pozornosti vredne so tudi previjalne mize v obliki nastavka za previjanje, ki se postavijo na pralni ali sušilni stroj. V vsakem primeru pa izberite kakovostno, strukturno trdno previjalno mizo, barvano z zdravju neškodljivimi barvami.